तारेखमा छुटे पनि डा गोविन्द केसीको अनशन भने कायमै छ । अदालत परिसरमा सञ्चारकर्मीसँग कुरा गर्दै डा केसीले आदेश सकारात्मक भएको र आमरण अनशन जारी राख्ने नराख्नेबारे बिहीबार निर्णय दिने बताए । ‘उहाँले जहाँ अनशन थाल्नुभएको थियो, त्यही बस्नुभएको छ’-सहयोगी डा जीवन क्षेत्रीले भने । अदालतको अवहेलनाको मुद्दा गरेपछि सवोर्च्चको आदेशमा डा केसीलाई सोमबार साँझ अनशनस्थलबाटै पक्राउ गरेका थिए । उनलाई मंगलबार सवोर्च्चमा उपस्थित गराएर बयान लिइएको थियो भने बुधबार बहस भएको थियो ।
